Baasbrein agter perlemoenstropery gevonnis | Maroela Media
Julian Brown in die hof. (Foto: Verskaf)
Julian Brown, die baasbrein agter 'n perlemoenstroopsindikaat, was Vrydag in trane nadat hy 18 jaar effektiewe tronkstraf in die hooggeregshof in Port Elizabeth opgelê is.
Brown (32) het kort ná regter Mandela Makaula se uitspraak in trane uitgebars terwyl hy afskeid van sy familielede geneem het.
Brown is vroeër skuldig bevind aan rampokkery en oortreding van die Wet op Marienehulpbronne. Hy was aan die hoof van 'n onderneming saam met Eugene "Boesman" Victor en Brandon Turner. Die onderneming het perlemoen gedroog, gesout, verpak, gevries en verwerk vir verkope buite Suid-Afrika.
Victor is 15 jaar effektiewe tronkstraf opgelê nadat hy skuldig bevind is op aanklag van swendelary, oortreding van die Wet op Marienehulpbronne, die vertoon van 'n vals lisensie, vervalsing, bestuur sonder 'n rybewys asook die onwettige besit van perlemoen. Turner is ook 15 jaar opgelê nadat hy skuldig bevind is op aanklag van swendelary en die oortreding van die Wet op Marienehulpbronne.
Makaula het bevind Brown het voordeel getrek uit die onderneming wat Renier Ellerbeck en Edgar Clulow Junior in diens gestel het. Die regter het verder gesê dat Brown geen berou tydens die verhoor getoon nie en beweer hy het net duiktoerusting gehuur en Ellerbeck en Clulow finansieel gehelp.
Brown, wat nie sy hoërskoolloopbaan voltooi het nie, het vroeër tereg gestaan op 'n reeks aanklagte tussen Januarie 2015 en April 2016. Hy is vrygespreek op aanklagte van dwarsboming van die gereg en geldwassery wat met die aankope van 'n luukse Ferrari verband hou.
Brown het tydens die verhoor aan die hof gesê dat hy tydens sy inhegtenisneming in Junie 2016 van verskeie voertuie gebruik gemaak het, wat 'n Golf 7, twee Ford Rangers en 'n motorfiets insluit. Geen van hierdie voertuie was egter in sy naam geregistreer is nie.
Hy het ook gedurende dié tyd 'n eiendom van R12 000 per maand gehuur. Hy het vertel dat hy R500 000 per maand in omset van sy konstruksiemaatskappy J & B Construction ontvang.
Brown het ook nie belasting verklaar nie en beweer dat aangesien hy skool vroeg verlaat het, hy nie bewus was daarvan dat hy moet nie.
Makaula het in sy uitspraak gesê dat die ligte vonnisse van ander betrokkenes by onwettige visvang en die handel in perlemoen nié as afskrikmiddel gedien het nie. Hy het gesê hy kan daarom nie 'n vonnis oplê wat nie tronkstraf behels nie.
Aanneemma oor stryd met 'seun met 'n halwe hart'
KAN DIT NIE VERSTAAN NIE!!!!
Ek kan dit eenvoudig nie verstaan hoe ons Regsstelsel werk nie. Die jong man kry 18 jr tronk straf, maar die tandarts wat met kinders gelol het kry 3 jaar, kinders wat vir die res van hulle lewe die skade gaan dra. Mense word vermoor, kinders word verkrag, ens ens ens, kry minder tronkstraf as wat mense renorsters dood maak ens. Waarheen gaan ons Land en regstelsel. Christenskap word uitgedryf alles wat die Bybel sê ons mag nie doen nie, word gedoen in SA. Geen Reg en Regverdigheid in SA nie, almal kom weg met moord en boosheid in SA.
Nie sy skool opleiding voltooi nie? maar hy het geleer om sklem te wees. Die 2 klop glad nie!
Laat hy vertel hoe het hul dit reg gekry om om oop en bloot vir lang tye langs die kus perlemoen te troop sonder dat hul deur die kuswag waargeneem was.
Die tandarts kry 3jaar vir seksuele misdaad en die baasbrein kry 18jaar kan dit wees????
Waar het die regstel sy mense gefaal?????
VERSEKER…verdien Brown sy straf,omdat hy gesmokkel en drooggemaak het…!!?
maar dis eerlik WERKLIKWAAR…net verstommend dat perlemoen en renosterstropers amper soortgelyk of BAIE ERGER nog GEVONNIS word, as ali STAATSKAS, BOSSASA+ finansiële instansie stropers en protesoptog plunderaaars wat ABSOLUUT niks oorkom, nie…om nie eers te praat, vani spul plaasmoordenaars+misdadigers wat nog vrylik in AFRICAN PARADISE rondsit,nog rondloop,nog rondhang en nog rondvlieg…???